ai4bharat/Pralekha huggingface dataset:
மத்திய அமைச்சரவை
இந்திய அரசியலமைப்புச் சட்டத்தின் 5 –வது பட்டியலின்கீழ் ராஜஸ்தானில் பட்டியலிடப்பட்ட பகுதிகளை அறிவிக்க அமைச்சரவை ஒப்புதல் அளித்துள்ளது
1981 பிப்ரவரி 12 ஆம் தேதியிட்ட அரசியலமைப்பு உத்தரவு  114 ஐ ரத்துசெய்து புதிய அரசியலமைப்பு உத்தரவைப் பிறப்பிப்பதன் மூலம் இந்திய அரசியலமைப்புச் சட்டத்தின் 5 –வது பட்டியலின்கீழ் ராஜஸ்தானில் பட்டியலிடப்பட்டப் பகுதிகளை அறிவிக்கப் பிரதமர் திரு. நரேந்திர மோடி தலமையில் நடைபெற்ற மத்திய அமைச்சரவை ஒப்புதல் அளித்துள்ளது.
புதிய அரசியலமைப்பு உத்தரவு பிறப்பித்திருப்பது இந்திய அரசியலமைப்புச் சட்டத்தின் 5 –வது பட்டியலில் உள்ள பாதுகாப்பு நடவடிக்கைகளின் பயன்களை ராஜஸ்தானின் பட்டியலினப் பழங்குடிமக்கள் பெறுவதை உறுதிசெய்யும்.
இந்திய அரசியலமைப்புச் சட்டத்தின் 5 –வது பட்டியலின்கீழ் ராஜஸ்தான் மாநிலத்தில் உள்ள பட்டியலிடப்பட்ட பகுதிகளை விரிவாக்கம் செய்யவேண்டும் என்று ராஜஸ்தான் அரசு கேட்டுகொண்டிருந்தது.
பயனாளிகள்:
இந்திய அரசியலமைப்புச் சட்டத்தின் 5 –வது பட்டியலில் இடம்பெற்றுள்ள பாதுகாப்பு நடவடிக்கைகளின் பயன்களை ராஜஸ்தான் மாநிலத்தின் பன்ஸ்வாரா, துங்கர்பூர், பிரதாப்கார் மாவட்டங்களிலும் உதய்ப்பூர், ராஜ்சமந்த், சித்தூர்கார், பாலி, சிரோஹி மாவட்டங்களின் சிலபகுதிகளிலும் வசித்துவரும் பட்டியலினப் பழங்குடியினர் பெறுவார்கள்.
பன்ஸ்வாரா, துங்கர்பூர், பிரதாப்கார் எனும் மூன்று மாவட்டங்களில் உள்ள மொத்தப் பகுதிகளும் உதய்ப்பூர், ராஜ்சமந்த், சித்தூர்கார், பாலி, சிரோஹி மாவட்டங்களின் 9 தாலுகாக்கள், ஒரு ஒன்றியம், 227 கிராமங்களை உள்ளடக்கிய 46 கிராமப் பஞ்சாயத்துகளும் ராஜஸ்தான் மாநிலத்தின் பட்டியலிடப்பட்ட பகுதிகளில் சேர்க்கப்படும்.
பட்டியலிடப்பட்ட பகுதிகளின் விரிவாக்கம் காரணமாகக் கூடுதல் நிதி எதுவும் தேவைப்படாது. பட்டயலிடப்பட்ட பகுதிகளில் விரைவான வளர்ச்சிக்குக் கூடுதல் செலுத்துவதற்கு தற்போது உள்ள மத்திய, மாநில அரசின் திட்டங்களுக்குள் பழங்குடியினருக்கான நீண்டகாலத் துணைத்திட்டத்தின்  பகுதியாக இது இருக்கும்.
பின்னணி:
இந்திய அரசியலமைப்புச் சட்டத்தின் 5 –வது பட்டியலின் {பிரிவு 244} பத்தி 6  ன் படி ‘பட்டியலிடப்பட்ட பகுதிகள்’ என்பதன் பொருள் “இத்தகைய பகுதிகளை ஓர் உத்தரவின் மூலம் பட்டியலிடப்பட்ட பகுதிகளாக குடியரசுத் தலைவர் அறிவிக்கலாம்”. அரசியலமைப்புச் சட்டத்தின் 5 –வது பட்டியலில் பத்தி 6 ல் உள்ள அம்சங்களின்படி மாநில ஆளுநருடன் கலந்தாலோசித்தபிறகு மாநிலத்தின் பட்டியலிடப்பட்ட எந்தப் பகுதியையும் ஒர் உத்தரவின் மூலம் எந்த நேரத்திலும் அதிகரிக்கச் செய்யலாம். சம்பந்தப்பட்ட மாநில ஆளுநருடன் கலந்தாலோசித்து இந்தப் பத்தியின்கீழ் வெளியிடப்பட்ட எந்த மாநிலம் அல்லது மாநிலங்கள் தொடர்பான உத்தரவு அல்லது உத்தரவுகளை ரத்துச் செய்து பட்டியலிடப்பட்ட பகுதிகள் என மறுவரையறை செய்யப்பட்டதற்குப் புதிய உத்தரவுகளைப் பிறப்பிக்கலாம்.
பட்டியலிடப்பட்ட பகுதிகள் முதன்முறையாக 1950 ஆம் ஆண்டில் அறிவிக்கப்பட்டன. இதைத் தொடர்ந்து ராஜஸ்தான் மாநிலத்திற்குப் பட்டியலிடப்பட்ட பகுதிகளைக் குறிப்பிட்டு அரசியலமைப்பு உத்தரவுகள் 1981 ஆம் ஆண்டு வெளியிடப்பட்டன. மறுவரையறை / புதிய மாவட்டங்கள் உருவாக்க மற்றும் 2011 ஆம் ஆண்டு மக்கள் தொகைக் கணக்கெடுப்பின்படி பட்டியலினப் பழங்குடியினரின் மக்கள் தொகையில் மாற்றங்கள் காரணமாக ராஜஸ்தான் மாநிலத்தில் பட்டியலிடப்பட்ட பகுதிகளை விரிவுப்படுத்த ராஜஸ்தான் அரசு கேட்டுக்கொண்டிருந்தது.
உள்துறை அமைச்சகம்
பத்ம விருதுகளுக்கு 2021 செப்டம்பர் 15 வரை விண்ணப்பிக்கலாம்
2022-ம் ஆண்டு குடியரசு தினத்தன்று அறிவிக்கப்படவிருக்கும் பத்ம விருதுகளுக்கான இணையவழி விண்ணப்பங்கள்/பரிந்துரைகளை 2021 செப்டம்பர் 15 வரை அனுப்பலாம். https://padmaawards.gov.in எனும் தளம் வழியாக மட்டுமே இதை செய்ய முடியும்.
1954-ம் ஆண்டு உருவாக்கப்பட்ட நாட்டின் உயரிய விருதுகளான பத்ம விபூஷண், பத்ம பூஷண் மற்றும் பத்ம ஸ்ரீ ஆகியவை ஒவ்வொரு வருடமும் குடியரசு தினத்தன்று அறிவிக்கப்படுகின்றன. கலை, இலக்கியம் மற்றும் கல்வி, விளையாட்டு, மருத்துவம், சமூக சேவை, அறிவியல் மற்றும் பொறியியல், பொது விவகாரங்கள், குடிமை சேவை, வர்த்தகம் மற்றும் தொழில்கள் உள்ளிட்ட அனைத்து துறைகளிலும் மிகச்சிறந்த சாதனைகள்/சேவைக்காக இவை வழங்கப்படுகின்றன.
பத்ம விருதுகளை ‘மக்கள் பத்ம விருதுகளாக’ மாற்ற அரசு உறுதி பூண்டுள்ளது. எனவே, சுய விண்ணப்பம் உள்ளிட்ட விண்ணப்பம்/பரிந்துரைகளை செய்யுமாறு அனைத்து மக்களும் கேட்டுக்கொள்ளப் படுகிறார்கள்.
இது குறித்த மேலும் தகவல்களை உள்துறை அமைச்சகத்தின் இணையதளமான www.mha.gov.in-ல் விருதுகள் மற்றும் பதக்கங்கள் எனும் தலைப்பில் காணலாம். விருதுகள் குறித்த விதிமுறைகளை https://padmaawards.gov.in/AboutAwards.aspx எனும் இணைய முகவரியில் காணலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725968
----
(
பிரதமர் அலுவலகம்
பிரதமருடன் அமெரிக்க அமைச்சர்கள் சந்திப்பு
அமெரிக்க வெளியுறவுத்துறை அமைச்சர் திரு மைக் பாம்பியோ, பாதுகாப்புத்துறை அமைச்சர் டாக்டர் மார்க் எஸ்பர் ஆகியோர், பிரதமர் திரு நரேந்திர மோடியை இன்று சந்தித்துப் பேசினர்.
இந்த சந்திப்பின்போது, அமெரிக்க அதிபரின் வாழ்த்துகளை, அவர்கள் பிரதமரிடம் தெரிவித்தனர். அமெரிக்க அதிபருக்கும், பரஸ்பர வாழ்த்தை தெரிவித்த பிரதமர் திரு நரேந்திர மோடி, கடந்த பிப்ரவரியில் அமெரிக்க அதிபர் டிரம்ப்பின் பயணம் வெற்றிகரமாக அமைந்ததையும் நினைவு கூர்ந்தார்.
இந்தியா-அமெரிக்கா இடையே இன்று நடந்த, 2 பிளஸ் 2 இருதரப்பு கூட்டம் ஆக்கப்பூர்வமாகவும், பயனுள்ளதாகவும் இருந்தது என பிரதமர் திரு. நரேந்திர மோடி யிடம், அமெரிக்க அமைச்சர்கள் தெரிவித்தனர். தொலைநோக்கு மற்றும் இலக்குகளை அடைய, இந்தியாவுடனான உறவை வலுப்படுத்துவதிலும், இணைந்து செய்லபடுவதிலும், அமெரிக்க அரசு தொடர்ந்து ஆர்வம் காட்டுவதாக அவர்கள் கூறினர்.
2 பிளஸ் 2 கூட்டம் வெற்றிகரமாக முடிந்ததை பிரதமர் பாராட்டினார். சமீப ஆண்டுகாலமாக இருதரப்பு உறவில் வளர்ச்சி மற்றும் சர்வதேச யுக்திகளில் இணைந்து செயல்படுவது திருப்தி அளிப்பதாகவும் கூறிய பிரதமர், இரு நாடுகள் இடையேயான மக்கள் உறவு மற்றும் நம்பிக்கை வலுவடைந்ததையும் சுட்டிக் காட்டினார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நாட்டின் நகர்ப்புற நிலப்பரப்பின் வளர்ச்சி மற்றும் மேம்பாட்டிற்கான அரசின் உறுதிப்பாட்டை திரு ஹர்தீப் சிங் பூரி குறிப்பிட்டார்
பிரதமர் திரு. நரேந்திர மோடியின் தொலைநோக்கு தலைமையின் கீழ் நகர்ப்புற நிலப்பரப்பை மேம்படுத்துவதற்கான அரசின் முயற்சிகள் குறித்து பேசிய மத்திய வீட்டுவசதி, நகர்ப்புற விவகாரங்கள், பெட்ரோலியம் மற்றும் இயற்கை எரிவாயுத் துறை அமைச்சர் திரு ஹர்தீப் சிங் பூரி, நகர்ப்புற துறையில் முதலீடுகள் 2004-ம் ஆண்டு 1,78,053 கோடி ரூபாயாக இருந்த நிலையில், 2014-ம் ஆண்டு 18,07,101 கோடி ரூபாயாக கணிசமாக உயர்ந்துள்ளது என்று கூறினார்.
.
"நகர்ப்புற நிலப்பரப்பை மாற்றியமைத்தல்" என்ற தலைப்பில் புதுப்பிக்கப்பட்ட மின் கையேட்டை  வெளியிட்டு அமைச்சர் பேசினார். இந்த நிகழ்ச்சியில் மத்திய வீட்டுவசதி மற்றும் நகர்ப்புற விவகாரங்கள் அமைச்சகத்தின் செயலாளர் திரு மனோஜ் ஜோஷி மற்றும் அமைச்சகத்தின் உயர் அதிகாரிகளும் கலந்து கொண்டனர். இன்று அமைச்சரால் வெளியிடப்பட்ட இந்த கையேட்டில், இந்தியாவில் நகர்ப்புற நிலப்பரப்பை மேம்படுத்துவதை நோக்கமாகக் கொண்ட பல்வேறு திட்டங்கள், முன்முயற்சிகள், திட்டங்கள், இயக்கங்களின் முன்னேற்றம் குறித்த தரவுகள், தகவல்கள் இடம்பெற்றுள்ளன. தூய்மை இந்தியா இயக்கம் – நகர்ப்புறம், பிரதமரின் வீட்டுவசதித்திட்டம்- நகர்ப்புறம், புத்துணர்ச்சி மற்றும் நகர்ப்புற மேம்பாட்டுக்கான அடல் இயக்கம், பிரதமரின் சாலையோர வியாபாரிகளின் தற்சார்பு நிதி திட்டம் மற்றும் தீனதயாள் அந்தியோதயா திட்டம் - தேசிய நகர்ப்புற வாழ்வாதார இயக்கம் ஆகியவை இதில் அடங்கும்.
இந்த நிகழ்வின் போது செய்தியாளர்களிடம் பேசிய திரு ஹர்தீப் சிங் பூரி, நகர்ப்புற மேம்பாடு குறித்து பிரதமர் திரு. நரேந்திர மோடியின் கருத்தை நினைவு கூர்ந்தார். "நகரமயமாக்கலை நாங்கள் ஒரு வாய்ப்பாகப் பார்க்கிறோம், மேலும் நகரங்களை உலகத்தரம் வாய்ந்த நகர்ப்புற இடங்களாக மாற்ற நாங்கள் கடமைப்பட்டுள்ளோம்" என்ற பிரதமரின் கருத்தைக் குறிப்பிட்டார். தொலைநோக்குப் பார்வைக்கு ஏற்ப, கடந்த 9 ஆண்டுகளில் நகர்ப்புறத் துறையை மேம்படுத்துவதற்கான வாய்ப்பை அரசு பயன்படுத்தியுள்ளது என்று அவர் கூறினார். இந்த துறை முன்னர் புறக்கணிக்கப்பட்டதாக அவர் தெரிவித்தார்.
புதிய மற்றும் புதுப்பிக்கத்தக்க எரிசக்தி அமைச்சகம்
புதுப்பிக்கத்தக்க எரிசக்தி உற்பத்தியில் இந்தியா சாதனை
இந்தியாவின் நிறுவப்பட்ட புதுப்பிக்கத்தக்க எரிசக்தி உற்பத்தித் திறன் உலகின் 4-வது அதிக அளவாக உள்ளது. 30 நவம்பர் 2021 வரை நாட்டில் மொத்தம் 150.54 ஜிகாவாட் அளவிற்கு புதுப்பிக்கத்தக்க எரிசக்தி உற்பத்தி  நிலையங்கள் அமைக்கப்பட்டுள்ளன. இது தவிர 2021-22-ல்  பல்வேறு புதுப்பிக்கத்தக்க எரிசக்தி ஆதாரங்கள் மூலம் மொத்தம் 2,19,817.14 மில்லியன் யூனிட்டுகள் மின்சாரம் உற்பத்தி செய்யப்பட்டுள்ளதாக, மக்களவையில் கேள்வி ஒன்றுக்கு பதில் அளித்த மத்திய மின்சாரம் மற்றும் புதிய மற்றும் புதுப்பிக்கத்தக்க எரிசக்தித்துறை அமைச்சர் திரு ஆர் கே சிங் தெரிவித்துள்ளார்.
நாட்டில் செயல்படும் பெரும்பாலான புதுப்பிக்கத்தக்க எரிசக்தித் திட்டங்கள், வெளிப்படையான ஏலம் மூலம் தேர்ந்தெடுக்கப்பட்ட தனியார் துறையினரால் செயல்படுத்தப்படுகிறது. மத்திய அரசின் வழிகாட்டு நெறிமுறைகளின்படி, சிறிய அளவிலான மின் உற்பத்தியாளர்களின் நலனைப் பாதுகாக்கும் விதமாக மாநிலம் / யூனியன் பிரதேசங்கள் சூரிய சக்தி மின் உற்பத்தியாளர்கள்  மற்றும் காற்றாலை மின் உற்பத்தியாளர்களிடமிருந்து . மின்சாரத்தை கொள்முதல் செய்து கொள்ள அனுமதிக்கப்பட்டுள்ளதாகவும், திரு ஆர் கே சிங் கூறியுள்ளார்.
------
(Visitor Counter : 153
குடியரசுத் துணைத் தலைவர் செயலகம்
பக்ரீத் பண்டிகையை முன்னிட்டு நாட்டு மக்களுக்கு குடியரசு துணைத்தலைவர் வாழ்த்து
பக்ரீத் பண்டிகையை முன்னிட்டு, குடியரசு துணைத்தலைவர் திரு.எம்.வெங்கையா நாயுடு, நாட்டு மக்களுக்கு வாழ்த்துத் தெரிவித்துள்ளார்.
அவரது வாழ்த்துச் செய்தி வருமாறு -
“ ‘பக்ரீத்‘ நன்னாளில் நாட்டு மக்கள் அனைவருக்கும் எனது இதயப்பூர்வ நல்வாழ்த்துக்கள்.
வழக்கமான உற்சாகத்துடனும், மகிழ்ச்சியுடனும் கொண்டாடப்படும் பக்ரீத் பண்டிகை, தியாகம் மற்றும் இறைவன் மீதான அர்ப்பணிப்பு உணர்வை வெளிப்படுத்துகிறது.
பகிர்ந்து உண்ணுதல் மற்றும் ஏழைகள் மீது கருணை காட்ட வேண்டும் என்பதையும் இந்நாள் உணர்த்துகிறது.
மக்களை ஒற்றுமைப்படுத்துவதன் மூலம், சமுதாயத்தில் ஒற்றுமை மற்றும் சகோதரத்துவத்தை இந்தப் பண்டிகை வலுப்படுத்தும் என நான் நம்புகிறேன்.
பக்ரீத் பண்டிகையுடன் தொடர்புடைய உன்னத இலட்சியங்கள் நம் வாழ்வில் அமைதி மற்றும் நல்லிணக்கத்தை மேம்படுத்தி, நாட்டிற்கு வளம் சேர்க்கட்டும்“ .
ஆயுஷ்
உலகெங்கிலும் இருந்து ஒரு கோடிக்கும் அதிகமானோர் சூரிய நமஸ்காரம் செய்தனர்.
விடுதலையின் அமிர்தப் பெருவிழா கொண்டாடப்படும் நிலையில், “ஆரோக்கியத்திற்காக சூரிய நமஸ்காரம்” எனும் நிகழ்ச்சியை ஆயுஷ் அமைச்சகம் இன்று நடத்தியது. உலகெங்கிலும் இருந்து ஒரு கோடிக்கும் அதிகமானோர் இதில் கலந்து கொண்டு சூரிய நமஸ்காரம் செய்தனர்.
ஆயுஷ் அமைச்சர் திரு. சர்பானந்த சோனோவால் மற்றும் ஆயுஷ் இணை அமைச்சர் டாக்டர். முஞ்சப்பரா மகேந்திரபாய் காணொலி மூலம் நிகழ்ச்சியை தொடங்கி வைத்தனர்.
பாபா ராம்தேவ், ஆச்சார்யா பாலகிருஷ்ணா, ஸ்ரீ ஸ்ரீ ரவிசங்கர், சத்குரு ஜக்கி வாசுதேவ் மற்றும் உலகின் பல்வேறு பகுதிகளைச் சேர்ந்த பல முக்கிய பிரமுகர்கள் தொடக்க நிகழ்ச்சியில் கலந்து கொண்டனர்.
தொடக்க உரையாற்றிய மத்திய அமைச்சர், மக்களின் உடல் மற்றும் மன ஆரோக்கியத்தை சூரிய நமஸ்காரம் மேம்படுத்துகிறது என்றும், பிரதமர் திரு.நரேந்திர மோடியின் தலைமை மற்றும் வழிகாட்டுதலின் கீழ், மனிதகுலத்தின் ஆரோக்கியம் மற்றும் நல்வாழ்வுக்காக யோகா மற்றும் சூரிய நமஸ்காரம் ஊக்குவிக்கப்படுகின்றன என்றும் கூறினார்.
சூரிய நமஸ்காரம் நோய் எதிர்ப்பு சக்தியை உருவாக்குகிறது மற்றும் உடலை கட்டுக்கோப்பாக வைக்க உதவுகிறது என்பதை பல்வேறு ஆராய்ச்சிகள் நிரூபித்ததாக டாக்டர். முஞ்சப்பரா கூறினார்.
ஆயுஷ் செயலர் மருத்துவர் ராஜேஷ் கோடேச்சா கூறுகையில், சூரிய நமஸ்காரம் உயிர் சக்திக்கானது என்றும், சூரிய சக்தியின் குணப்படுத்தும் சக்தியை மேம்படுத்துவதற்காக ஆயுஷ் அமைச்சகம் இந்த திட்டத்தை உருவாக்கியுள்ளது என்றும் கூறினார்.
உலகம் முழுவதிலுமிருந்து பல முன்னணி யோகா ஆசிரியர்கள் மற்றும் யோகா ஆர்வலர்கள் இந்த நிகழ்வில் இணைந்து சூரிய நமஸ்காரம் செய்ததோடு, சூரிய நமஸ்காரம் பற்றிய தங்கள் கருத்துகளைப் பகிர்ந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1789910
உள்துறை அமைச்சகம்
18-வது தேசிய பேரிடர் மீட்புப்படை தினத்தை முன்னிட்டு மத்திய அமைச்சர் திரு அமித் ஷா வாழ்த்து
18-வது தேசிய பேரிடர் மீட்புப்படை தினத்தை முன்னிட்டு மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா வீரர்களுக்கு வாழ்த்துகளைத் தெரிவித்துள்ளார்.
ட்விட்டர் பதிவில் அவர் கூறியதாவது:
“தேசிய பேரிடர் மீட்புப்படை தினத்தை முன்னிட்டு அப்படையின் துணிச்சல்மிக்க வீரர்களுக்கு எனது மனமார்ந்த வாழ்த்துகள். தேசிய பேரிடர் மீட்புப்படையின் பயணம், வீரம் பணி அர்ப்பணிப்பு ஆகியவற்றின் முன்மாதிரியான செயல்களால் நிறைந்துள்ளது. தங்கள் உயிரையும் பொருட்படுத்தாமல் பிறரது உயிர்களைக் காப்பாற்றிய அவர்களை நான் வணங்குகிறேன்.”
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பெங்களூரு-மைசூரு விரைவுச் சாலையில் இந்திய தேசிய நெடுஞ்சாலை ஆணையத்தின் குழு ஆய்வு
பெங்களூரு - மைசூரு விரைவுச் சாலையில் பாதுகாப்பான பயணத்தை ஊக்குவிக்கும் வகையில் இந்திய தேசிய நெடுஞ்சாலை ஆணையம் சாலை பாதுகாப்பு நிபுணர்கள் குழுவை அமைத்துள்ளது. இக்குழு ஜூலை 20-ம் தேதிக்குள் தங்களது ஆய்வை நிறைவு செய்து 10 நாட்களுக்குள் தனது அறிக்கையை சமர்ப்பிக்கும்.
இச்சாலை 2023 மாதத்தில் பொதுமக்கள் பயன்பாட்டுக்காக திறக்கப்பட்டது. 118 கிமீ நீளமுள்ள பெங்களூரு - மைசூரு விரைவுச் சாலை, அப்பகுதியில் வர்த்தகத்தை மேம்படுத்துவதற்கும், சமூக-பொருளாதார வளர்ச்சிக்கும் உதவுகிறது. இச்சாலை, பெங்களூரு - மைசூரு இடையேயான பயண நேரத்தை கிட்டத்தட்ட பாதியாக வெறும் 75 நிமிடங்களாகக் குறைத்துள்ளது.
பிடாடி, ராம் நகரா, சன்னப்பட்டணா, மடூர், மாண்டியா மற்றும் ஸ்ரீரங்கப்பட்டணா ஆகிய நகரங்களில் போக்குவரத்து நெரிசல் பிரச்சனையை தீர்க்கும் வகையில், இச்சாலை 4 ரயில்வே மேம்பாலங்கள், 9 பெரிய பாலங்கள், 40 சிறிய பாலங்கள், 89 சுரங்கப்பாதைகள் மற்றும் மற்றும் 6 புறவழிச்சாலைகளை இணைக்கிறது. தேசிய நெடுஞ்சாலைகளின் பாதுகாப்பை மேம்படுத்துவது இந்திய தேசிய நெடுஞ்சாலை ஆணையத்தின் முக்கியக் கடமைகளில் ஒன்றாகும்.
----
SM/CR/KPG
(Visitor Counter : 52
சிறுபான்மையினர் நலன் அமைச்சகம்
சிறுபான்மையினருக்கான திறன் மேம்பாட்டு பயிற்சி
நாடாளுமன்றத்தின் மக்களவையில் கேள்வி ஒன்றுக்கு இன்று எழுத்துபூர்வமாக பதில் அளித்த மத்திய சிறுபான்மையினர் விவகாரத்துறை அமைச்சர் திரு முக்தர் அப்பாஸ் நக்வி கூறியதாவது:
2019-20ம் ஆண்டில் சிறுபான்மையினருக்கான திறன் மேம்பாட்டு பயிற்சியை 1,77,789 பேரும், 2020-21ம் ஆண்டில் 1,01,459 பேரும் பெற்றனர்.
திறன்மேம்பாட்டு பயிற்சி திட்டத்தின் கீழ் 84,779 பெண்கள் பயிற்சி பெற்றுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777249
(Visitor Counter : 113
தொழிலாளர் மற்றும் வேலைவாய்ப்பு அமைச்சகம்
ஓய்வூதியதாரர்கள் உமாங் செயலி மூலம் “ஓய்வூதிய கணக்கு புத்தகத்தைக் காட்டுக” எனும் சேவையை ஈ.பி.எஃப்.ஓ. அறிமுகம் செய்துள்ளது
சந்தாதாரர்களுக்கு ஈ-சேவைகள் மூலம் நிறைய வசதிகளை செய்து கொடுத்துள்ள ஊழியர்கள் வருங்கால வைப்பு நிதி அமைப்பு  தற்போது “உமாங் செயலி”  மூலம் புதிய சேவையை அறிமுகம் செய்துள்ளது. இந்தச் சேவையில் “கணக்குப் புத்தகத்தை காட்டுக” என்பதை கிளிக் செய்ய ஓய்வூதியதாரர் பி.பி.ஓ எண்ணையும், பிறந்த தேதியையும் பதிவிட வேண்டும். தரப்பட்ட தகவல் சரியானது என்பதை உறுதி செய்த பின் ஓய்வூதியதாரரின் பதிவு செய்யப்பட்ட செல்பேசிக்கு ஓ.டி.பி அனுப்பப்படும். ஓ.டி.பி. எண்ணினை பதிவிட்டால், ஓய்வூதியதாரர் கணக்குப் புத்தகம் திரையில் தெரியும். இதில் ஓய்வூதியதாரரின் பெயர், பிறந்த தேதி, கடைசியாக ஓய்வூதியம் செலுத்தப்பட்ட விவரங்கள் இடம்பெற்றிருக்கும். நிதியாண்டு வாரியாக ஒட்டுமொத்த கணக்குப் புத்தக விவரங்களையும் பதிவிறக்கம் செய்யும் வசதியும் இதில் உள்ளது. ஊழியர்களை மையப்படுத்திய சேவைகளாக ஈ.பி.எஃப். கணக்குப் புத்தகத்தை காட்டுக, உரிமை கோருதல், உரிமை கோரியதன் தற்போதைய நிலவரம் ஆகியவையும், நிறுவன உரிமையாளர்களை மையப்படுத்தியதாக நிறுவனத்தின் ஐ.டி மூலம் பணம் செலுத்திய விவரங்கள் டி.ஆர்.ஆர்.என். நிலவரம் ஆகியவையும் பொது சேவைகளாக நிறுவனத்தை தேடுக, ஈ.பி.எஃப்.ஓ அலுவலகத்தை தேடுக, உரிமை கோரியதன் நிலவரத்தை அறிக, எஸ். எம். எஸ்-ல் கணக்கு விவரங்கள் மிஸ்டு கால் மூலம் கணக்கு விவரங்கள் ஆகியவையும் ஓய்வூதியதாரர்கள் சேவைகளாக ஜீவன் பிரமானின் தற்போதைய நிலை என்பதும், ஈ.கே.ஒய்.சி சேவைகளாக ஆதார் விவரங்களும், உமாங் செயலி மூலம் ஈ.பி.எஃப்.ஓ அளிக்கும் ஈ-சேவைகள் ஏற்கனவே கிடைத்து வருகின்றன.
(Visitor Counter : 310
சுற்றுலா அமைச்சகம்
இந்தியாவை மருத்துவ மற்றும் சுகாதார சுற்றுலாத் தலமாக மாற்ற அரசு நடவடிக்கை: மத்திய அமைச்சர் தகவல்
இந்தியாவை மருத்துவ மற்றும் சுகாதார சுற்றுலாத் தலமாக மாற்ற மத்திய அரசு பல நடவடிக்கைகளை எடுத்து வருவதாக மத்திய சுற்றுலாத்துறை அமைச்சர் திரு ஜி.கிஷன் ரெட்டி தெரிவித்தார்.
அவர் மாநிலங்களவையில் இன்று எழுத்துபூர்வமாக தாக்கல் செய்த பதிலில் கூறியதாவது:
ஆயுஷ் மருத்துவ / சுகாதார சுற்றுலாவை மேம்படுத்த தேசிய மருத்துவ மற்றும் சுகாதார சுற்றுலா வாரியம் அமைக்கப்பட்டுள்ளது.
மருத்துவம் மற்றும் சுகாதார சுற்றுலாவுக்கு தேசிய வரைவு யுக்தி மற்றும் திட்டம் உருவாக்கப்பட்டுள்ளது.
166 நாடுகளுக்கு இ-மருத்துவ விசா அறிமுகப்படுத்தப்பட்டது.
மருத்துவ / சுகாதார சுற்றுலா சேவைகளை வழங்குபவர்களுக்கு சந்தை மேம்பாட்டு உதவி திட்டத்தின் கீழ் உதவிகள் வழங்கப்படுகின்றன.
லண்டனில் உள்ள உலக சுற்றுலா மார்ட், பெர்லினில் உள்ள ஐடிபி, அரேபியன் டிராவ் மார்ட் போன்ற இடங்களில் மருத்துவ மற்றும் சுகாதார சுற்றுலா குறித்து விளம்பரப்படுத்தப்பட்டது.
இந்தியாவை மருத்துவ மற்றும் சுகாதார சுற்றுலாத் தலமாக உருவாக்க சுற்றலாத்துறை அமைச்சகம் பல நடவடிக்கைகளை எடுத்துள்ளது.
சுற்றுச்சூழல் சுற்றுலா:
சுவதேஷ் தர்ஷன் திட்டத்தின் கீழ் சுற்றுச்சூழல் சுற்றுலாவை, சுற்றுலாத்துறை அமைச்சகம் அடையாளம் கண்டுள்ளது.
நாட்டில் சுற்றுலா தொடர்பான கட்டமைப்பு மற்றும் வசதிகளை ஏற்படுத்த சுவதேஷ் திட்டத்தின் கீழ் நிதியுதவி அளிக்கப்படுகிறது.
பாதுகாப்பான சுற்றுலாவுக்கு, நடத்தை விதிமுறைகளை சுற்றுலா சேவை அளிப்பவர்கள் பின்பற்றுவது கட்டாயமாக்கப்பட்டுள்ளது.
மாநிலங்கள் / யூனியன் பிரதேசங்களுடன் ஆலோசித்து உருவாக்க சுவதேச தர்ஷன் கீழான திட்டங்கள் அடையாளம் காணப்பட்டுள்ளன.
நாட்டின் வளர்ச்சிக்கு சுற்றுச்சூழல் - சுற்றுலாவை, சுற்றுலாத்துறை அமைச்சகம் அடையாளம் கண்டுள்ளது.
சுற்றுச்சூழல் சுற்றுலாவை மேம்படுத்துவது மாநிலங்கள் மற்றும் யூனியன் பிரதேச நிர்வாகங்களின் பொறுப்பு. இதற்கான வசதிகளை ஏற்படுத்த சுவதேஷ் தர்ஷன் திட்டத்தின் கீழ் சுற்றுலாத்துறை அமைச்சகம் நிதியுதவி வழங்கும்.
சுற்றுசூழல் சுற்றுலாவின் முக்கியத்துவத்தை கருத்தில் கொண்டு சுற்றுச்சூழலை பராமரிக்க சுற்றுலாத்துறை அமைச்சகம் வலியுறுத்தி வருகிறது. சுற்றுலாத்துறைக்கு தங்குமிடங்கள், சுற்றுலா நடத்துபவர்கள், கடற்கரைகள், உப்பங்கழிகள், ஏரிகள் மற்றும் ஆறுகள் போன்ற நிலையான சுற்றுலா அளவுகோல்களை சுற்றுலாத்துறை அமைச்சகம் வகுத்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1737224
https://pib.gov.in/PressReleasePage.aspx?PRID=1737221
---
(Visitor Counter : 731
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 137.67 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 82,267; இது கடந்த 572 நாட்களில் மிகக் குறைந்த அளவாகும்
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.24 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.39 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 8,077 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,41,87,017 என அதிகரித்துள்ளது. கடந்த 24 மணி நேரத்தில் 6,563 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.75, இது கடந்த 77 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.60 ஆகும். இது கடந்த 36 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 66.51 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1783302
மின்னணு மற்றும் தகவல் தொழில்நுட்பம்
ஆத்மநிர்பர் எனப்படும் தற்சார்பு இந்தியா செயலி படைப்பு சவாலின் இறுதியில் தெரிவு செய்யப்பட்டவர்கள், நாளை  மாபெரும் ஹேக்கத்தானில் தங்கள் படை ப்புகளை நேரில் காண்பிக்க உள்ளனர்
தற்சார்பு இந்தியா செயலி படைப்பு சவாலின் இறுதியில் பல்வேறு பிரிவுகளில் தெரிவு செய்யப்பட்டவர்கள், நாளை  ஏற்பாடு செய்யப்பட்டுள்ள மாபெரும் ஹேக்கத்தானில் தங்கள் படைப்புகளை நேரில் காண்பிக்க உள்ளனர். மைகவ் இந்தியா மற்றும் டிஜிட்டல் இந்தியா ஆகிய சமூக ஊடகங்களில் இந்த மாபெரும் ஹேக்கத்தான் நிகழ்ச்சி பகல் 12 மணி முதல் மாலை 5 மணி வரை நேரடியாக ஒளிபரப்பு செய்யப்படும். இந்த மாபெரும் போட்டியில் வர்த்தகம், மின்னணு கற்றல், பொழுதுபோக்கு , கணினி விளையாட்டுகள், ஆரோக்கியம், செய்தி, அலுவலகம் மற்றும் வீட்டிலிருந்து பணி செய்தல், இதர வகை, சமூகம் ஆகிய 9 பிரிவுகளில் இப்போட்டிக்கு விண்ணப்பங்கள் பெறப்பட்டிருந்தன.
தொழில்துறை, கல்வி நிறுவனங்கள், அரசுத் துறைகள் ஆகியவற்றைச் சேர்ந்த நடுவர்கள், சமர்ப்பிக்கப்பட்ட செயலிகளிலிருந்து சிறந்தவற்றை பட்டியலிட்டு, 2020 ஜூலை 31 முதல் ஆகஸ்ட் 4 ம் தேதி வரை 5 நாட்கள் நடைபெற்ற செயலி விளக்கம் மூலமாக இறுதித் தெரிவுகளைச் செய்தனர். வளரும் திறன் கொண்ட இளைஞர்கள் நாடெங்கிலும் இருந்து இந்த போட்டியில் பங்கேற்று, அனைத்து துறைகள் சார்ந்த புதுமையான தீர்வுகளைச் சமர்ப்பித்து இருந்ததால், இறுதிப் பட்டியலைத் தெரிவு செய்வதில் நடுவர்கள் பெரிதும் சிரமத்துக்கு உள்ளாயினர்.
செயலி படைப்பு சவாலின் இறுதியில் பல்வேறு பிரிவுகளில் தெரிவு
செய்யப்பட்டவர்கள் நாளை  ஏற்பாடு செய்யப்பட்டுள்ள மாபெரும்
ஹேக்கத்தானில் தங்கள் படைப்புகளை நேரில் காண்பிக்க உள்ளனர். இந்த மாபெரும் ஹேக்கத்தான் நிகழ்ச்சி பகல் 12 மணி முதல் மாலை 5 மணி வரை நேரடியாக மைகவ் இந்தியா மற்றும் டிஜிட்டல் இந்தியா ஆகிய சமூக ஊடகங்களில் ஒளிபரப்பு செய்யப்படும்.
(
ரெயில்வே அமைச்சகம்
சென்னை ரயில்வே பணியாளர் தேர்வாணையம் மற்றும் சிலிகுரி ரயில்வே பணியாளர் தேர்வாணையத்தின் தொழில்நுட்பம் அல்லாத ஆறாம் நிலை பணிக்கான தேர்வு முடிவுகள் வெளியீடு
இந்தியன் ரயில்வே ரயில் நிலைய அதிகாரி உள்ளிட்ட பணிகளுக்காக 7,124 பணியிடங்களுக்கான தேர்வை ஜூலை 30 2022 அன்று நடத்தியது.
சென்னை ரயில்வே பணியாளர் தேர்வாணையம் மற்றும் சிலிகுரி ரயில்வே பணியாளர் தேர்வாணையத்தின் தொழில்நுட்பம் அல்லாத ஆறாம் நிலை பணிக்கான தேர்வு முடிவுகள் ஏற்கனவே இன்று வெளியிடப்பட்டுள்ளது. ரயில்வே பணியாளர் தேர்வாணையத்தின் அனைத்து தேர்வு முடிவுகளும் நாளை வெளியிடப்படும் என்று எதிர்பார்க்கப்படுகிறது.
பிரதமர் அலுவலகம்
ரோஹித் சர்தானா மறைவுக்கு பிரதமர் இரங்கல்
பத்திரிகையாளர் ரோஹித் சர்தானா மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
சுட்டுரையில் திரு நரேந்திர மோடி விடுத்துள்ள செய்தியில் கூறியிருப்பதாவது:
‘‘ரோஹித் சர்தானாவும் நம்மை விட்டு விரைவில் சென்றுவிட்டார். முழு ஆற்றலும், இந்தியாவின் முன்னேற்றம் குறித்த ஆர்வம் கொண்டவரும், அன்பான நபருமான ரோகித்தின் மறைவு பலருக்கு இழப்பு. அவரது அகால மரணம், ஊடக உலகில் மிகப் பெரிய வெற்றிடத்தை ஏற்படுத்தியுள்ளது. அவரது குடும்பத்தினர், நண்பர்கள் மற்றும் அபிமானிகளுக்கு இரங்கல்கள். ஓம் சாந்தி’’.
சிறப்பு சேவைகள் மற்றும் கட்டுரைகள்
வீட்டுவசதி மற்றும் நகர்ப்புற மேம்பாட்டுக் கழகம் மற்றும் யமுனா அதிவேக நெடுஞ்சாலை தொழில்துறை மேம்பாட்டு ஆணையம் இடையே புரிந்துணர்வு ஒப்பந்தம்
உத்தரபிரதேசத்தின் ஜீவரில் வரவிருக்கும் சர்வதேச விமான நிலையத்தை ஒட்டியுள்ள பல்வேறு திட்டங்களுக்கு ரூ .4000 கோடிக்கு மேல் நிதி உதவி வழங்குவதற்காக வீட்டுவசதி மற்றும் நகர்ப்புற மேம்பாட்டுக் கழகம் மற்றும் யமுனா அதிவேக நெடுஞ்சாலை தொழில்துறை மேம்பாட்டு ஆணையம் இடையே புரிந்துணர்வு ஒப்பந்தம் செய்யப்பட்டுள்ளது.
அடுத்த 3 ஆண்டுகளில் யமுனா அதிவேக நெடுஞ்சாலையின் இருபுறமும் உள்ள நிலங்கள் கையகப்படுத்தல், தொழில்துறை வளாகங்களின் வளர்ச்சி, மின்னணு நகரம், வீட்டுத் திட்டங்கள் மற்றும் அதனுடன் தொடர்புடைய உள்கட்டமைப்பு மேம்பாடு ஆகியவை இதில் அடங்கும்.
வீட்டுவசதி மற்றும் நகர்ப்புற மேம்பாட்டுக் கழகத்தின்  தலைவர் மற்றும் நிர்வாக இயக்குநர், திரு. எம்.நாகராஜ் மற்றும் யமுனா அதிவேக நெடுஞ்சாலை தொழில்துறை மேம்பாட்டு ஆணையத்தின்  தலைமை நிர்வாக அதிகாரி டாக்டர் அருன்பீர் சிங் இடையே இந்த ஒப்பந்தம் கையெழுத்திடப்பட்டது.
(Visitor Counter : 58
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 169.63 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 11,08,938 கொவிட் சிகிச்சை பெறுபவர்கள் 2.62%ஆக உள்ளனர்.
குணமடைந்தோர் விகிதம் தற்போது 96.19%சதவீதம்
கடந்த 24 மணி நேரத்தில் 1,99,054 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,06,60,202 என அதிகரித்துள்ளது.
கடந்த 24 மணி நேரத்தில் 83,876 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 7.25 சதவீதம் ஆகும்
வாராந்திர பாதிப்பு விகிதம் 9.18 சதவீதம் ஆகும்
இதுவரை மொத்தம் 74.15 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 11,56,363 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1796015
குறு சிறு மற்றும் நடுத்தர தொழில் துறை அமைச்சகம்
பிரதமரின் வேலைவாய்ப்பு உருவாக்கத் திட்டம் 30,000-க்கும் அதிகமான பெண் தொழில் முனைவோருக்கு உதவி செய்துள்ளது
நாட்டில் உள்ள ஊரக மற்றும் நகர்ப்புற பகுதிகளில் வேலைவாய்ப்பு உருவாக்கத்தை நோக்கமாக கொண்ட பிரதமரின் வேலை உருவாக்கத் திட்டம் 2016-17 மற்றும் 2017-18-ல் ரூ.85,305 லட்சம் நிதியுதவியுடன் 30,437 தொழில் பிரிவுகளை அமைக்க பெண் தொழில் முனைவோருக்கு உதவி செய்துள்ளது. மக்களவையில் இன்று  மத்திய சிறு குறு மற்றும் நடுத்தர தொழில்கள் துறை இணையமைச்சர்  திரு. கிரிராஜ் சிங் எழுத்து மூலம் அளித்த பதிலில் இதனைத் தெரிவித்தார். பிரதமரின் வேலை உருவாக்கத் திட்டத்தின் மூலம் சிறு குறு மற்றும் நடுத்தர தொழில் பிரிவுகளில் தமிழ்நாடு, உத்தரபிரதேசம், அசாம், மகாராஷ்டிரா, ஜம்மு-காஷ்மீர், பீகார், ஒரிசா, குஜராத் ஆகிய மாநிலங்களைச் சேர்ந்த பெண் தொழில் முனைவோர் பயனடைந்துள்ளனர்.
பெண் தொழில் முனைவோரை ஊக்கப்படுத்துவதற்கும் அவர்களுக்கு உதவி, ஆலோசனை, நலன் பாதுகாப்பு ஆகியவற்றுக்கும் “உதயம்சகி” என்ற இணையப் பக்கத்தை தமது அமைச்சகம் தொடங்கியிருப்பதாகவும் அமைச்சர் கூறினார்.
பல்வேறு பிரிவுகளில் திறன் மேம்பாட்டிற்காக 38 துறை ரீதியான, துறை சாராத பயிற்சி மையங்கள் மூலம் காதி மற்றும் ஊரகத் தொழில்கள் ஆணையம் பயிற்சி அளித்து வருகிறது. 2017-18-ல் மொத்தம் 35,955 பெண்கள் பயிற்சி அளிக்கப்பட்டுள்ளனர்.
உள்நாட்டு சந்தைகள் மற்றும் பொருட்காட்சிகளில் சந்தைப்படுத்துவதற்கு உதவி செய்தல் மற்றும் தொழில்நுட்ப மேம்பாட்டுத் திட்டத்தின் கீழ் சிறு குறு தொழில் பிரிவுகளை நடத்துவோரில் எஸ்.இ./ எஸ்.டி/ பெண்கள்/ வடகிழக்கு பகுதியினர்/ மாற்றுத் திறனாளிகள் ஆகியோருக்கு இட வாடகைக்காக ரூ.20,000 வழங்கப்படுகிறது என்று திரு.கிரிராஜ் சிங் தெரிவித்தார். தொழில்நுட்ப சந்தைகள் அல்லது கண்காட்சிகளாக இருந்தால் இந்த வரம்பு ரூ.50,000- ஆக இருக்கும். சர்வதேச வர்த்தக சந்தைகள் மற்றும் கண்காட்சிகளில் இந்த வகையினருக்கு 100 சதவீத இட வாடகையாக அதிகபட்சம் ரூ.1 லட்சம் வழங்கப்படுகிறது என்றும் அவர் கூறினார்.
(Visitor Counter : 117